b'\n_START_ARTICLE_\nBaro-Belgrado autostrada\n_START_PARAGRAPH_\nBaro - Belgrado autostrada (serb. \xd0\x90\xd1\x83\xd1\x82\xd0\xbe\xd0\xbf\xd1\x83\xd1\x82 \xd0\x91\xd0\xb5\xd0\xbe\xd0\xb3\xd1\x80\xd0\xb0\xd0\xb4\xe2\x80\x93\xd0\x91\xd0\xb0\xd1\x80, Autoput Beograd\xe2\x80\x93Bar) statoma autostrada Serbijoje ir Juodkalnijoje. Autostrada sujungs Serbijos sostin\xc4\x99 Belgrad\xc4\x85 su pagrindiniu Juodkalnijos uostu Baru. Italija, Juodkalnija ir Serbija si\xc5\xablo \xc4\xaftraukti keli\xc4\x85 \xc4\xaf paneuropini\xc5\xb3 koridori\xc5\xb3 s\xc4\x85ra\xc5\xa1\xc4\x85, jis da\xc5\xbenai vadinamas si\xc5\xablomo Koridoriaus XI arba 4B turin\xc4\x8dio autostrada ir kelto linija sujungti Bar\xc4\xaf, Bar\xc4\x85, Belgrad\xc4\x85 ir Bukare\xc5\xa1t\xc4\x85._NEWLINE_Tai bus pirmoji Juodkalnijos autostrada, jos teritorijoje ji eis nuo Baro uosto iki Juodkalnijos pasienio su Serbija miesto Boljar\xc4\x97s. Iki Mate\xc5\xa1evo kelias daugiausia eis \xc5\xa1alia esamo Baro-Belgrado gele\xc5\xbeinkelio.\n_START_SECTION_\nStatybos b\xc5\xabkl\xc4\x97\n_START_PARAGRAPH_\nOficialiai statybos darbai prad\xc4\x97ti 2009 m. spalio 15 d., ta\xc4\x8diau netrukus buvo sustabdyti, nes sutartis su darbus tur\xc4\x97jusiu vykdyti Kroatijos konsorciumu buvo nutraukta. Juodaklnijos pus\xc4\x97je statyba prad\xc4\x97ta 2015 m. gegu\xc5\xbe\xc4\x99. Pagal pirmin\xc4\xaf plan\xc4\x85 autostrados statyba tur\xc4\x97jo u\xc5\xbetrukti 9 metus, t.y. b\xc5\xabti u\xc5\xbebaigta iki 2018-2019 met\xc5\xb3.\n_START_SECTION_\nKa\xc5\xa1tai\n_START_PARAGRAPH_\nBendri projekto ka\xc5\xa1tai pagal pirmin\xc4\xaf plan\xc4\x85 tur\xc4\x97jo siekti 2,77 mlrd. eur\xc5\xb3. Finansavimas planuotas per vie\xc5\xa1ojo ir privataus sektori\xc5\xb3 partneryst\xc4\x99, suteikiant priva\xc4\x8diam statytojui koncesij\xc4\x85 trisde\xc5\xa1im\xc4\x8diai met\xc5\xb3. Per t\xc4\x85 laik\xc4\x85 1,74 mlrd. tur\xc4\x97jo sumok\xc4\x97ti Juodkalnijos vyriausyb\xc4\x97, o likusieji ka\xc5\xa1tai padengiami i\xc5\xa1 mokes\xc4\x8dio u\xc5\xbe naudojim\xc4\x85si keliu.'